peale seda, kui laps sai siis üleeile õhtul laagri poole teele saadetud, helistas ta eile päeval ja küsis, et kas ma talle järele ei saaks tulla. mh? nimelt ta hakkas nahka vahetama, nagu ta ise ütles (see teisipäevane neli rannatundi, eksole, ma ütlesin, et vana punane nahk koorub maha) ja öösel sääsed pinisevad, ta ei saa magada (teda häirib  pinin, mitte niivõrd hammustused).  aga mina olen teadaolevalt kuri ema ja arvasin, et need nüüd küll põhjused pole. käskisin sääsetõrjet tekile natuke pihustada.  kui ma ta täna telefonis kätte sain, ei olnud tal väga aega rääkida. 'jah, ema, kõik on hästi. jah, ma magasin hästi. me lähme nüüd metsa komme otsima'.  ahah. no hea, et niigi läks.